তাঁর দেশ আগেই বিশ্বকাপ থেকে ছিটকে গিয়েছে। এবার মেক্সিকো বিশ্বকাপের মহানায়ক দিয়েগো মারাদোনাও ‘দেশ’ বদলে ফেললেন। জানিয়ে দিলেন, রাশিয়ার মাটিতে হেক্সা জিততে পারে ব্রাজিল। 

এই বিষয়ে অন্যান্য খবর

শত্রু আসার খবর পেয়েই রিয়েল ছাড়ছেন রোনাল্ডো! বিশ্বকাপের মাঝেই বড় খবর
রোনাল্ডোকে নিয়ে উত্তর দিন সহজ ৫টি প্রশ্নের, জানুন আপনি কত বড় ফ্যান


বিশ্বকাপের দ্বিতীয় রাউন্ডে ফ্রান্সের কাছে হেরে আর্জেন্টিনার বিশ্বকাপ শেষ হয়ে গিয়েছে। আলবিসেলেস্তে টুর্নামেন্ট থেকে ছিটকে যাওয়ার পরে দেশকে কোচিং করানোর ইচ্ছাপ্রকাশ করেছেন মারাদোনা নিজেই। এর মধ্যেই আর্জেন্টিনার মহাতারকা ব্রাজিলের হয়ে গলা ফাটিয়েছেন ভেনেজুয়েলার একটা টিভি চ্যানেলের কাছে। আর্জেন্টিনার বিখ্যাত ১০ নম্বর জার্সিধারী বলেছেন, ‘‘নেমার আপনাকে কাঁদাবে, আবার আপনাকে হাসাবেও।” 
ভেনেজুয়েলার টিভি চ্যানেলে বিশ্বকাপ নিয়ে বিশেষ এক সাক্ষাৎকারে মারাদোনা ব্যাখ্যা দিয়েছেন, ‘‘নেমার একদিন ভক্তদের হাসাবে, আবার কাঁদাবে। নেমার আর ব্রাজিলের খেলা আমি বেশ উপভোগ করছি। মেক্সিকোর ফুটবলাররা যখন নেমারকে মেরে ফেলে দিচ্ছিল, ব্রাজিল সমর্থকদের মতো আমারও কাঁদতে ইচ্ছে করছিল। বল পায়ে নেমারকে দৌড়তে দেখে আমারও হাসতে ইচ্ছা করছিল। নেমারের পাস দেওয়া, ড্রিবলিং করা, বলের জন্য জায়গা নেওয়া, গোল করার মতো জায়গায় পৌঁছে নিজেকে ফাঁকা করে নেওয়া দেখে আমার কিন্তু খুব ভাল লেগেছে। ব্রাজিলের খেলা আমার দারুণ লাগছে। ব্রাজিল খুবই শক্তিশালী দল। ঠিক সময় দলটা পিকে উঠছে।’’ 
ব্রাজিলের কোচ তিতেকেও ভাল লেগেছে মারাদোনার। তিনি বলেছেন, ‘‘আমার তিতেকে বেশ ভালই লাগছে। জার্মানির বিরুদ্ধে মেক্সিকো ঠিক যেমন খেলেছিল, ঠিক তেমনটাই ব্রাজিলের বিরুদ্ধে খেলতে চেয়েছিল।’’ 
এখন দেখার, মারাদোনার কথা সত্যি হয় কি না।